62024CO0826
[Besedilo popravljeno s sklepom z dne 30. junija 2025]
SKLEP PREDSEDNIKA SODIŠČA
z dne 22. maja 2025 (
*1
)
„Pritožba – Intervenientki v postopku na prvi stopnji – Zaupnost – Informacije, ki so bile na prvi stopnji obravnavane zaupno“
V zadevi C‑826/24 P,
zaradi pritožbe na podlagi člena 56 Statuta Sodišča Evropske unije, vložene 3. decembra 2024,
Evropska komisija, ki jo zastopajo F. Castillo de la Torre, A. Dawes, T. Franchoo in C. Urraca Caviedes, agenti,
pritožnica,
drugi stranki v postopku sta
Google LLC s sedežem v Mountain Viewu (Združene države),
Alphabet Inc. s sedežem v Mountain Viewu,
ki ju zastopajo D. Beard, BL, J. Holmes, BL, J. Williams, BL, W. Ellison in C. Jeffs, advocaten, ter J. Staples, solicitor,
tožeči stranki v postopku na prvi stopnji,
Surfboard Holding BV s sedežem v Zeistu (Nizozemska),
Vinden.NL BV s sedežem v Rijssnu (Nizozemska),
intervenientki v postopku na prvi stopnji,
PREDSEDNIK SODIŠČA
ob upoštevanju predloga O. Spineanu-Matei, sodnice poročevalke,
po opredelitvi generalne pravobranilke J. Kokott
izdaja naslednji
Sklep
1
Evropska komisija s pritožbo predlaga razveljavitev sodbe Splošnega sodišča Evropske unije z dne 18. septembra 2024, Google in Alphabet/Komisija (Google AdSense for Search) (T‑334/19, v nadaljevanju: izpodbijana sodba, EU:T:2024:634), s katero je to sodišče razglasilo ničnost Sklepa Komisije C(2019) 2173 final z dne 20. marca 2019 v zvezi s postopkom na podlagi člena 102 PDEU in člena 54 Sporazuma EGP (zadeva AT.40411 – Google Search (AdSense)).
2
Družbi Google LLC in Alphabet Inc. z vlogo, vloženo v sodnem tajništvu Sodišča 27. februarja 2025, Sodišču predlagata, naj glede družb Surfboard Holding BV in Vinden.NL BV, intervenientk na prvi stopnji, odobri zaupno obravnavo nekaterih informacij iz odgovora na pritožbo, ki sta ga vložili v tej zadevi, ter iz prilog R. 2, R. 3 in R. 4 k temu odgovoru, kakor je enako zaupno te iste informacije obravnavalo Splošno sodišče v okviru zadeve, v kateri je bila izdana izpodbijana sodba. Natančneje, predlog za zaupno obravnavo se nanaša na informacije v zvezi s poslovno strategijo družbe Google iz točke 66 tega odgovora na pritožbo ter na informacije iz točk 23, 26, 174, 188, 189, 202, 204, 212, 228, 229, 246 in 283 ter iz opombe 345 Priloge R. 2 k navedenemu odgovoru na pritožbo, iz točk 279 in 288 Priloge 1 k tej prilogi R. 2, iz opomb 22 in 68 ter iz točke 68 priloge R. 3 k istemu odgovoru na pritožbo in iz točk 26 in 28 Priloge R. 4 k temu odgovoru, ki se nanašajo na zaupne študije družbe Google, pogoje pogodb, ki jih je sklenilo to podjetje, na njene „Direct Partners“ in na prihodke, ustvarjene z njihovimi dejavnostmi.
3
Iz spisa v zadevi, v kateri je bila izdana izpodbijana sodba, ki ga je Splošno sodišče posredovalo Sodišču, je razvidno, da sta družbi Vinden.NL in Surfboard Holding z aktoma z dne 16. septembra 2019 oziroma 19. septembra 2019 predlagali intervencijo v postopku na prvi stopnji v podporo predlogom družbe Google.
4
Predsednik desetega senata Splošnega sodišča je s sklepom z dne 26. novembra 2019 ugodil tem predlogom za intervencijo in odločil, da bo družbama Surfboard Holding in Vinden.NL poslana le nezaupna različica vseh procesnih aktov, ki so bili vročeni družbama Google in Alphabet ter Komisiji, ne da bi ti družbi po potrebi v predpisanih rokih vložili ugovore glede morebitnih predlogov za zaupno obravnavanje, ki se nanašajo nanju.
5
Kot je razvidno iz spisa v zadevi, v kateri je bila izdana izpodbijana sodba, ki ga je Sodišču poslalo Splošno sodišče, ti družbi, ki sta postali intervenientki na prvi stopnji, nista vložili ugovora zoper predloge za zaupno obravnavanje, ki so bili vloženi v zvezi z njima, zato je odobritev zaupne obravnave, ki jo je Splošno sodišče začasno odredilo v tem sklepu, postala dokončna.
6
Člen 171(1) Poslovnika Sodišča določa, da se pritožba vroči drugim strankam v zadevi pred Splošnim sodiščem. Poleg tega lahko v skladu s členom 172 tega poslovnika vsaka stranka v zadevi pred Splošnim sodiščem, ki ima interes za ugoditev pritožbi ali njeno zavrnitev, v dveh mesecih od te vročitve vloži odgovor nanjo. Iz teh določb izhaja, da so pritožba in druge procesne listine, vložene pri Sodišču, načeloma vročene tudi strankam, ki jim je bilo dovoljeno, da se kot intervenientke udeležijo postopka pred Splošnim sodiščem.
7
Kadar pa stranka predlaga zaupno obravnavo aktov, predloženih Sodišču, ki so bili v zvezi s to stranko že obravnavani v postopku na prvi stopnji, v razmerju do stranke, ki je intervenirala pred Splošnim sodiščem, jih je treba za namene postopka pred Sodiščem načeloma enako obravnavati (sklep predsednika Sodišča z dne 19. januarja 2023, Google in Alphabet/Komisija, C‑738/22 P, EU:C:2023:44, točka 5 in navedena sodna praksa).
8
V obravnavani zadevi je treba ugotoviti, da se predlog družb Google in Alphabet, naj Sodišče v razmerju do družbe Surfboard Holding in družbe Vinden.NL zaupno obravnava informacije v zvezi s poslovno strategijo družbe Google iz točke 66 odgovora na pritožbo družb Google in Alphabet, vloženega v tej zadevi, in informacije iz točk 23, 26, 174, 188, 189, 202, 204, 212, 228, 229, 246 in 283 ter iz opombe 345 Priloge R. 2 k temu odgovoru na pritožbo, iz točk 279 in 288 Priloge 1 k tej prilogi R. 2, iz opomb 22 in 68 ter iz točke 68 Priloge R. 3 k navedenemu odgovoru na pritožbo in iz točk 26 in 28 Priloge R. 4 k temu odgovoru, v zvezi z zaupnimi študijami družbe Google, pogoji pogodb, ki jih je sklenilo to podjetje, v zvezi z njenimi „Direct Partners“ in prihodki, ustvarjenimi z njihovimi dejavnostmi, nanaša na informacije, ki so bile že obravnavane v okviru zadeve, v kateri je bila izdana izpodbijana sodba. Zato je treba temu predlogu ugoditi in mora sodni tajnik družbama Surfboard Holding in Vinden.NL vročiti le nezaupno različico tega odgovora na pritožbo in njegovih prilog, v kateri so ti podatki prikriti.
9
[Kot je bilo popravljeno s sklepom z dne 30. junija 2025] Poleg tega je treba ob upoštevanju sodne prakse, navedene v točki 7 tega sklepa, in cilja učinkovitega izvajanja sodne oblasti načeloma v razmerju do družbe Surfboard Holding ali družbe Vinden.NL zaupno obravnavati tudi informacije, ki bodo predložene v okviru tega pritožbenega postopka in ki so bile v zvezi z istima strankama obravnavane na prvi stopnji, če ena od strank, ki se je na prvi stopnji sklicevala na zaupnost teh informacij, to izrecno zahteva.
10
V teh okoliščinah sodni tajnik družbama Surfboard Holding in Vinden.NL v okviru tega postopka vroči le nezaupno različico vseh procesnih aktov, ki jih je treba po potrebi vročiti Komisiji ali družbama Google in Alphabet.
Iz teh razlogov je predsednik Sodišča sklenil:
1.
Zaupna obravnava informacij se odobri v razmerju do družb Surfboard Holding BV in Vinden.NL BV v zvezi s poslovno strategijo družbe Google iz točke 66 odgovora na pritožbo družb Google in Alphabet, vloženega v tej zadevi, ter informacij iz točk 23, 26, 174, 188, 189, 202, 204, 212, 228, 229, 246 in 283 ter iz opombe 345 Priloge R. 2 k temu odgovoru na pritožbo, iz točk 279 in 288 Priloge 1 k tej prilogi R. 2, iz opomb 22 in 68 ter iz točke 68 Priloge R. 3 k navedenemu odgovoru na pritožbo in iz točk 26 in 28 Priloge R. 4 k temu odgovoru, v zvezi z zaupnimi študijami družbe Google, pogoji pogodb, ki jih je sklenilo to podjetje, v zvezi z njenimi „Direct Partners“ in prihodki, ustvarjenimi z njihovimi dejavnostmi, s tem da mora sodni tajnik družbama Surfboard Holding in Vinden.NL vročiti le nezaupno različico tega odgovora na pritožbo in njegovih prilog, v kateri so ti podatki prikriti.
2.
Zaupna obravnava informacij v razmerju do družb Surfboard Holding BV in Vinden.NL BV se odobri tudi glede informacij, ki bodo predložene v okviru tega postopka in ki so bile v zvezi s tema istima strankama obravnavane na prvi stopnji, če ena od strank, ki se je na prvi stopnji sklicevala na zaupnost teh informacij, to izrecno zahteva. Sodni tajnik družbama Surfboard Holding in Vinden.NL v okviru tega postopka vroči le nezaupno različico vseh procesnih aktov, ki jih je treba po potrebi vročiti Komisiji ali družbama Google in Alphabet.
3.
Odločitev o stroških se pridrži.
Podpisi
(
*1
)	Jezik postopka: angleščina.